Jumalan armoa ja rauhaa ja iloa Herrassa!
Luen Herran Sanaa Matteuksen evankeliumin luvusta 9, -
jakeet 14-15 ja ne kuuluvat näin: -
"Silloin Johanneksen opetuslapset tulivat hänen [Jeesuksen] tykönsä -
ja sanoivat: 'Me ja fariseukset paastoamme paljon; -
miksi sinun opetuslapsesi eivät paastoa?'
Niin Jeesus sanoi heille: 'Eiväthän häävieraat voi surra, -
niinkauan kuin ylkä on heidän kanssaan?
Mutta päivät tulevat, jolloin ylkä otetaan heiltä pois, -
ja silloin he paastoavat."
Kun tuon luin, niin yhtäkkiä ajattelin: -
"Ooh, niinpäs se on!"
Uskovaiset ovat matkalla häihin.
Karitsan hääjuhliin, -
vaikka joskus me saatamme näyttää vähän synkiltä -
mahdottoman synkiltä. Mutta me olemme matkalla hääjuhlaan.
Tehän tiedätte, että Raamattu puhuu, -
että Karitsan hääjuhlat tulevat.
Silloin seurakunta ja Karitsa yhdessä -
taivaassa pitävät kovat juhlat!
Tämä nyt osoittaa sitten sitä, -
miten ihana on raamatullinen usko Jeesukseen.
Se ei ole synkistelyä.
Se ei ole hirveän vaikeaa aina, -
vaikka siellä taistelujakin tulee ja koetuksia.
Mutta periaatteessa se on myönteistä matkantekoa.
Sinä, joka olet pelännyt tehdä parannusta, -
kääntyä Jeesuksen puoleen.
Olet pelännyt sitä, että lähdet Jeesusta seuraamaan.
Olet pelännyt sen tähden, -
kun et ole tarpeeksi vakavamielinen.
Eräs sanoi näin: "Mä olen tämmöinen iloinen luonne."
No, hänelle kyllä pian sanottiin: "Kun antaa elämänsä Jeesukselle, -
ei se merkitse, että siitä lähtien ollaan synkkiä kuin mikä."
Ei! Silloin kun Jeesus saa tulla elämämme Herraksi, -
me saamme ilon - ilon sydämiimme.
Meillä on Raamatussa Paavalin kirje filippiläisille, -
jonka Paavali on kirjoittanut vankina ollessaan.
Hänet oli tuolloin vangittu Jeesuksen nimen tähden.
Kun hän kirjoittaa sieltä, niin kirjeen nimenä on Ilon kirje.
Miten se on mahdollista, -
kun ulkoiset tekijät olivat niin kovat hänellä?
Mutta se onkin, kun on avattu sydän Jeesukselle.
Juuri silloin ihminen avaa elämänsä Jumalan mahdollisuuksille.
Silloin tulee ilo sydämeen. Kerta kaikkiaan!
Kuule, silloin tulee sellaista, mitä ihminen janoaa.
Monet nuoret ajattelevat: "En mä voi tulla uskoon, -
kun mä haluan iloita. Yeah!"
Sinä olet ymmärtänyt uskonasiat aivan väärin.
Kun annat elämäsi Jeesukselle, niin Raamattu sanoo, -
että kuule, annetaan ilo sydämeen.
Hän antoi ilon. Hän antoi ilon. Näin sanotaan Psalmeissa.
"...minä ilmoitan teille suuren ilon, -
joka on tuleva kaikelle kansalle". Näin sanottiin jouluevankeliumissa.
Kerta kaikkiaan! Mikä meiltä tahtoo viedä tämän todellisen ilon?
Se. että kiinnitämme katseemme niin paljon tavallisiin asioihin -
ja synkistelemme.
Sitten toinen asia.
Sielunvihollinen yrittää pumpata -
niitä negatiivisia asioita meidän mieleemme.
Välillä emme ymmärrä ollenkaan, että tässä meitä vedetään höplästä.
Kuule, sovitaanpas nyt niin, -
että sinä tämän ohjelman lopussa avaat sydämesi Jeesukselle.
Sitten saat ruveta kokemaan myöskin tämän: -
"Ja opetuslapset tulivat täytetyiksi ilolla ja Pyhällä Hengellä."
Siis pelastuksen ilo on nyt meidän omaisuutenamme.
"Velkamme kun Golgatalla maksettiin", sanoo laulun tekijä.
Ja näin se on.
Minä olen jo ollut -
yli 51 vuotta uskossa.
Siellä on ollut monenlaisia päiviä.
Monenlaisia hetkiä.
Mutta se minun täytyy sanoa, -
että aina kun rukouksessa olen lähestynyt Jeesusta, -
sydämeni iloitsee. Hän antaa ilon.
Myöskin koetuksen hetkinä.
"Minä en jätä teitä yksin", sanoo Herra. Halleluja!
Tämän päivän ilot...
Raamattu sanoo, että on tässä tämän maailman ilot olemassa.
Sanotaan, että saan synnistä lyhytaikaista nautintoa.
Kyllä. Kyllä sitä sellaista tulee, mutta mihin se päättyy?
Siinä on kysymystä. Joo!
Mitä enemmän Jeesus saa vallata sinun elämääsi, -
sitä enemmän sinä koet iloa!
Riippumatta ulkonaisista tekijöistä. Halleluja!
Ooh! Jumala tahtoo tänä päivähetkenä -
täyttää sinut ilolla ja Pyhällä Hengellä.
Herra on nähnyt sinun murheesi, -
mutta sinun murheesi on muuttuva ilokarkeloksi, sanoo Sana.
Sinä saat kaikkesi jättää Herran käsiin.
Sinua murehduttavat asiat voit jättää Herralle.
Sinä rukoilet rakkaittesi puolesta ja toivotat heille hyviä asioita.
Sinä saat jättää niitä rukouksessa Herralle -
ja Herra antaa sydämeesi iloa.
Näinkin radikaalisti sanoo Raamattu, -
että Hän antaa meille enemmän iloa -
kuin on runsaasta viljasta ja viinistä.
Ajattele! "Sinä annat minun sydämeeni suuremman ilon, -
kuin [...] on runsaasti viljasta ja viinistä."
On se, kuule, melkoista!
Katso, Jeesus näkee sinun tilanteesi.
Koen tässä hengessä, että siellä on myös ystäviä, -
joilla on juuri kuolema vieraillut perheessä -
ja kaikki tuntuu nyt niin vaikealta.
Kuule, me pyydämme, että Herra lohduttaa sinua.
Että Herra vahvistaa sinua noissa koetuksissa. Halleluja!
Ja auttaa kaikissa noissa järjestelyissä.
Kuule, Herra rakastaa sinua!
Hän haluaa antaa sinulle iloa ja riemua kaiken keskellä -
ja samalla voimaa kestää myöskin surutyö, -
sillä sekin on mentävä läpi. Halleluja!
Oi kuule, miten Jumalan maailmassa tarkasti -
seurataan sinun tarpeitasi.
Herra haluaa tulla ja rohkaista sinua. Joo.
Sinä saat uskoa, että Jeesuksen nimessä ja veressä -
on sinunkin asiasi kaikki Golgatalla sovitettu.
Ota se vastaan! Nyt alkaa pelastuksen ilo soida sinun sydämessäsi.
Halleluja! Halleluja! Halleluja!
Älä pelkää. Usko ainoastaan.
Ja se on tapahtuva. Kiitos Herralle!
Olen ollut monissa tilanteissa elämäni aikana, -
mutta myös niissä, kun omaisia on otettu yhtäkkiä pois.
Kun minun nuorin veljeni otettiin pois, -
voi, että se kosketti syvältä!
Minua itketti, vaikka minä tiesin, -
että tässä on käynyt hyvin loppujen lopuksi.
Se surun kokeminen. Sekin piti käydä ja Herra lohdutti.
Kiitos Jumalalle! Kuule, sinäkin saat nyt nähdä, -
että Hän tulee sinne surusi keskelle, lohduttaa sinua, -
ymmärtää sinua ja siunaa sinua.
Älä siis heitä pois uskallustasi, jonka palkka on suuri.
Kiitos Jumalalle! Saat panna kaikkesi Jeesuksen Kristuksen varaan.
Sinä olet matkalla häihin, kun annat elämäsi Jeesukselle!
Sinä olet matkalla taivaan kotiin, -
missä on iloa, riemua niin valtavasti! Kuule, halleluja!
Se on tänään. Tänään saat kokea jo etukäteen sitä iloa.
Herra on uskollinen. "En minä sinua hylkää enkä sinua jätä".
Näin sanoo Herra, sinun Jumalasi, kun olet Hänelle elämäsi antanut.
[kielillä puhumista]
Herralta se on tullut ja on ihmeellistä meidän silmissämme.
Jeesus rakastaa ja armahtaa!
Nyt vielä rukoillaan.
Herra, kiitos, että siunaat nyt niitä rakkaita, -
joilla on suruaikaa, ahdistusta, koetusta ja kaikkea.
Kiitos siitä, että lohdutat Herra taivaallisella lohdutuksella.
Kiitos Herra! Jos joku kokee syvästi langenneensa, -
niin kiitos, että langenneille myös kuuluu armo.
Jeesuksen nimessä ja veressä saa uskoa -
kaikki lankeemuksensa ja syntinsä anteeksi.
Kiitos, että virta vuotaa ihmeellisellä tavalla!
Saan jättää nämä rakkaat Sinun lohdutuksesi väkevään virtaan.
Halleluja! Herra, kiitos, että kosketat nyt parantavasti myöskin.
Halleluja! Halleluja! Halleluja!
Herra, kiitos, että kosketat parantavasti!
[kielillä puhumista]
Siellä on jollakin -
oikean polven alapuolella kovaa kipua.
Herra koskettaa sinua. Ole turvallisella mielellä.
Toisella on hirveä tuska omaisista.
Kuule, saat jättää näitä rukous- aiheita Herralle tässä hetkessä.
Jeesus haluaa vahvistaa sinun uskoasi.
Hän ei hylkää eikä jätä. Ei koskaan!
[kielillä puhumista] Halleluja!
Pian avautuu merkillisiä ovia sinulle, -
joka tunnet olevasi umpikujassa. Herra avaa! Halleluja!
Ole siunattu Jeesuksen nimessä ja veressä!
Niin alhaalla ei kukaan kulje, -
ettei siellä Jeesus ois.
Hän ei yhtäkään luotansa sulje -
eikä karkoita ketään pois.
Maan alimpiin paikkoihin astui -
Hän kantaen ristiään.
Siinä verehen viittansa kastui, -
repi piikit tuon puhtaan pään.
Vaan alas, oi alemma vainen -
vei tuskien raskas tie.
Sinne, missä vain syntinen nainen -
sekä ryöväri yössä lie.
Kun kieltäjän kurjan Hän kohtaa, -
ei vältä, vaan luokse käy.
Pyhä rakkaus silmistä hohtaa, -
eikä kostoa, vihaa näy.
Ja alemma vieläkin tulla -
Hän tahtois', jos siellä ois' -
joku tunnolla haavoitetulla, -
jotta korjata kurjan vois'.
Niin alhaalla ei kukaan kulje, -
ettei siellä Jeesus ois'.
Hän ei yhtäkään luotansa sulje -
eikä karkoita ketään pois.
Tekstitys: Tuula-Riitta Virrankare